Ezekiel Kemboi Cheboi (alizaliwa 25 Mei 1982) na ni mwanamichezo wa Kenya.Yeye ni mshindi wa mbio ya 3000 m ya kuruka viunzi katika Olimpiki ya 2004 na Mbio ya Dunia ya Mabingwa 2009. Alizaliwa Matira, karibu na Kapsowar katika Wilaya ya Marakwet. Kemboi alimaliza masomo ya shule ya upili katika Shule ya sekondari ya wavulana ya Kapsowar katika mwaka 1999. Hakuanza mazoezi ya riadha hadi baada ya kutoka shule. Paul Ereng aliona talanta yake ndipo baadaye akashinda Mbio ya Vijana ya Afrika hapo waka wa 2001 ingawa alianguka chini. Katika mwaka wa 2002,Ezekiel Kemboi alimaliza katika nafasi ya pili katika Michezo ya Jumuiya ya Madola nyuma ya mwenzake kutoka Kenya,Stephen Cherono. Kemboi mwaka huo alikuwa # 4 hapo awali katika Mbio ya Mabingwa wa Afrika katika Riadha, lakini baadaye akatuzwa na medali ya shaba baada ya mshindi kutoka Morocco Brahim Boulami alinyang'anywa medali kwa kutumia dawa za kumpa nguvu. Wakati wa Mbio ya Mabingwa wa Dunia ya 2003, Kemboi alikuwa katika shindano kali na aliyekuwa mwenzake Saif Saeeed Shaheen (aliyekuwa Stephen Cherono) aliyewakilisha nchi yake mpya,Qatar.Shaheen alimwacha Kemboi aliyekuwa amechoka na kushinda mbio hiyo kwa muda chini ya sekunde tu.